Document ID: 31993R3477

ΚΑΝΟΝΙΣΜΟΣ (ΕΚ) αριθ. 3477/93 ΤΗΣ ΕΠΙΤΡΟΠΗΣ της 17ης Δεκεμβρίου 1993 για τις γεωργικές ισοτιμίες που θα εφαρμοσθούν στον τομέα του καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες μετατροπής που εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 6 παράγραφος 2,
Εκτιμώντας:
ότι ο κανονισμός (ΕΟΚ) αριθ. 3813/92 καθιέρωσε ένα νέο αγρονομισματικό καθεστώς από την 1η Ιανουαρίου 1993- ότι, στο πλαίσιο του καθεστώτος αυτού, ο κανονισμός (ΕΟΚ) αριθ. 1068/93 της Επιτροπής της 30ής Απριλίου 1993 για λεπτομέρειες καθορισμού και εφαρμογής των ισοτιμιών που χρησιμοποιούνται στο γεωργικό τομέα (2) καθόρισε τα γενεσιουργά αίτια των γεωργικών ισοτιμιών που εφαρμόζονται μετά τα μεταβατικά μέτρα που προβλέπονται από το άρθρο 1 του κανονισμού (ΕΟΚ) αριθ. 3820/92 της Επιτροπής (3), με την επιφύλαξη διευκρινίσεων ή παρεκκλίσεων που θα προβλεφθούν, ενδεχομένως, από τη νομοθεσία των εν λόγω τομέων με βάση τα κριτήρια που αναφέρονται στο άρθρο 6 του κανονισμού (ΕΟΚ) αριθ. 3813/92-
ότι, σύμφωνα με το άρθρο 23 δεύτερο εδάφιο δεύτερη περίπτωση του κανονισμού (ΕΟΚ) αριθ. 1068/93, οι διατάξεις αυτού εφαρμόζονται στον τομέα του ακατέργαστου καπνού από την 1η Ιουλίου 1993, με την επιφύλαξη των παρεκκλίσεων που προβλέπονται από τον παρόντα κανονισμό ο οποίος ομαδοποιεί, για λόγους σαφήνειας, τις ειδικές διατάξεις που εφαρμόζονται επί του θέματος στον τομέα του καπνού-
ότι οι πριμοδοτήσεις που προβλέπονται στο άρθρο 3 του κανονισμού (ΕΟΚ) αριθ. 2075/92 του Συμβουλίου της 30ής Ιουνίου 1992 για την κοινή οργάνωση αγοράς του ακατέργαστου καπνού (4), συνιστούν ένα σημαντικό τμήμα του εισοδήματος των καπνοπαραγωγών- ότι η πληρωμή της πριμοδοτήσεως δεν συνδέεται με την τήρηση μιας ειδικής τιμής αγοράς- ότι η πριμοδότηση πρέπει να καταβληθεί στους παραγωγούς από τις επιχειρήσεις της πρώτης μεταποιήσεως- ότι πρέπει συνεπώς να ληφθούν υπόψη οι ημερομηνίες για το γενεσιουργό αίτιο οι οποίες λαμβάνουν υπόψη τους το ρυθμό των παραδόσεων μετά τη συγκομιδή, απλουστεύοντας τη διαχείριση των επιχειρήσεων της πρώτης μεταποιήσεως- ότι το ίδιο γενεσιουργό αίτιο πρέπει να εφαρμοσθεί στις προκαταβολές επί των πριμοδοτήσεων-
ότι η ειδική ενίσχυση που αναφέρεται στο άρθρο 12 του κανονισμού (ΕΟΚ) αριθ. 2075/92 συνιστά συμπλήρωμα το οποίο προστίθεται στην πριμοδότηση το οποίο καταβάλλεται εφάπαξ μετά τους ελέγχους- ότι η γεωργική ισοτιμία θα πρέπει συνεπώς να είναι πλέον πρόσφατη ισοτιμία που θα εφαρμόζεται στην πριμοδότηση-
ότι η ενίσχυση μετατροπής που προβλέπεται στο άρθρο 3 του κανονισμού (ΕΟΚ) αριθ. 3616/92 της Επιτροπής της 15ης Δεκεμβρίου 1992 περί των μέτρων μετατροπής που προβλέπονται για τα καπνά των ποικιλιών Μαύρα, Τσεμπέλια, Forcheimer Havana IIc και υβρίδια Geudertheimer (5), καταβάλεται ετησίως εφάπαξ- ότι ενδείκνυται να ληφθεί υπόψη για τον καθορισμό του γενεσιουργού αιτίου μια ημερομηνία επαρκώς πλησίον της αρχής της συγκομιδής που αφορά η μετατροπή-
ότι η μέγιστη ενίσχυση για τη μετατροπή του καπνού flue-cured στην Ελλάδα, που προβλέπεται στο άρθρο 2 του κανονισμού (ΕΟΚ) αριθ. 881/93, που προβλέπει την κατάρτιση προγράμματος μετατροπής των καλλιεργειών για τους παραγωγούς καπνού "flue-cured" στην Ελλάδα (6), πρέπει να λάβει υπόψη την κατάσταση που υπάρχει κατά τον καθορισμό αυτού του ανωτάτου ορίου- ότι ενδείκνυται συνεπώς να ληφθεί υπόψη η 1η Ιανουαρίου 1993 ως ημερομηνία καθορισμού της ισοτιμίας-
ότι, σύμφωνα με το καθεστώς του κανονισμού (ΕΟΚ) αριθ. 727/70 του Συμβουλίου της 21ης Απριλίου 1970 περί καθορισμού κοινής οργανώσεως αγοράς στον τομέα του ακατέργαστου καπνού (7), όπως τροποποιήθηκε τελευταία από τον κανονισμό (ΕΟΚ) αριθ. 860/92 (8), το γενεσιουργό αίτιο για τις πριμοδοτήσεις στον καπνό επέρχεται τη στιγμή της εξόδου από τον έλεγχο, σύμφωνα με το άρθρο 6 παράγραφος 1 δεύτερο εδάφιο του κανονισμού (ΕΟΚ) αριθ. 1726/70 της Επιτροπής της 25ης Αυγούστου 1970 περί των λεπτομερειών χορηγήσεως πριμοδοτήσεως στον καπνό σε φύλλα (9) που τροποποιήθηκε τελευταία από τον κανονισμό (ΕΟΚ) αριθ. 1197/92 (10)- ότι επειδή αυτό το γενεσιουργό αίτιο δεν αντιστοιχεί στα κριτήρια που καθορίστηκαν στο άρθρο 6 του κανονισμού (ΕΟΚ) αριθ. 3813/92 θα πρέπει να τροποποιηθεί στο τέλος της μεταβατικής περιόδου που προβλέπεται στον κανονισμό (ΕΟΚ) αριθ. 3820/92- ότι πρέπει συνεπώς από τώρα, προκειμένου να αποφευχθούν στρεβλώσεις της αγοράς με τον καπνό της συγκομιδής 1993, να επιλεγεί η 1η Ιουλίου 1993 ως γενεσιουργό αίτιο για την πριμοδότηση για τον καπνό παλαιοτέρων συγκομιδών από αυτή του 1993, τα οποία εξέρχονται από τον έλεγχο από την ημερομηνία αυτή-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η γεωργική ισοτιμία που θα εφαρμοστεί για τη μετατροπή σε εθνικό νόμισμα της πριμοδοτήσεως και της προκαταβολής επί της πριμοδοτήσεως που αναφέρονται στο άρθρο 3 του κανονισμού (ΕΟΚ) αριθ. 2075/92, είναι εκείνη που ισχύει την 1η Αυγούστου του έτους συγκομιδής, όσον αφορά τις παραδόσεις που έγιναν έως τις 31 Δεκεμβρίου του έτους αυτού και εκείνη που ισχύει την 1η Ιανουαρίου του επομένου έτους όσον αφορά τις μεταγενέστερες παραδόσεις.
Άρθρο 2
Η γεωργική ισοτιμία που θα εφαρμοσθεί για τη μετατροπή σε εθνικό νόμισμα της ειδικής ενισχύσεως που προβλέπεται στο άρθρο 12 του κανονισμού (ΕΟΚ) αριθ. 2075/92, είναι εκείνη που ισχύει την 1η Ιανουαρίου του έτους που έπεται εκείνου της συγκομιδής.
Άρθρο 3
Η γεωργική ισοτιμία που θα εφαρμοσθεί για τη μετατροπή σε εθνικό νόμισμα της ενισχύσεως μετατροπής που καθιερώθηκε δυνάμει του άρθρου 14 του κανονισμού (ΕΟΚ) αριθ. 2075/92, είναι εκείνη που ισχύει την 1η Αυγούστου του έτους της συγκομιδής.
Άρθρο 4
Η γεωργική ισοτιμία που εφαρμόζεται για τον υπολογισμό του ανώτατου ποσού που προβλέπεται στο άρθρο 2 δεύτερη υποπερίπτωση του κανονισμού (ΕΟΚ) αριθ. 881/93 είναι εκείνη που εφαρμόζεται την 1η Ιανουαρίου 1993.
Άρθρο 5
Για τον καπνό παλαιοτέρων συγκομιδών από αυτήν του 1993 που εξέρχεται από τον έλεγχο από την 1η Ιουλίου 1993, η γεωργική ισοτιμία για την πριμοδότηση που προβλέπεται στο άρθρο 3 του κανονισμού (ΕΟΚ) αριθ. 727/70 είναι εκείνη που εφαρμόζεται την 1η Ιουλίου 1993.
Άρθρο 6
Καταργούνται οι ακόλουθες διατάξεις:
- άρθρο 6 παράγραφος 1 δεύτερο εδάφιο του κανονισμού (ΕΟΚ) αριθ. 1726/70,
- άρθρο 1 παράγραφος 4 δεύτερο εδάφιο του κανονισμού (ΕΟΚ) αριθ. 1727/70 της Επιτροπής (1),
- άρθρο 5 παράγραφος 1 του κανονισμού (ΕΟΚ) αριθ. 3389/73 της Επιτροπής (2),
- άρθρο 11 πρώτη φάση του κανονισμού (ΕΟΚ) αριθ. 3478/92 της Επιτροπής (3),
- άρθρο 6 παράγραφος 2 του κανονισμού (ΕΟΚ) αριθ. 3616/92 της Επιτροπής,
- άρθρο 8 παράγραφος 3 του κανονισμού (ΕΟΚ) αριθ. 84/93 της Επιτροπής (4).
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1993.

Labels: 17
6